ai4bharat/Pralekha huggingface dataset:
ماحولیات، جنگلات اور موسمیاتی تبدیلی کی وزارت
حکومت اعلی طول البلد پر شیروں کے لیے ایک ماسٹر پلان وضع کرے گی: وزیر ماحولیات
وزیر ماحولیات جناب پرکا ش جاوڈیکر نے نئی دلی میں اعلی طول البلد کو نظام کے تحت شیروں کی پناہ گاہوں کے موضوع کی کیفیت پر ایک رپورٹ جاری کی ہے۔ مذکورہ رپورٹ جاری کرتے ہوئے جناب جاوڈیکر نے کہا کہ یہ ایک دلچسپ مطالعہ ہے اور اس میں اعلی طول ا لبلد کے ایکولوجی کے راز منکشف کیے گیے ہیں اور بتایا گیا کہ ان حالات میں شیروں کی نشوونما کیسے ہوسکتی ہے۔ انہوں نے کہا کہ شیروں کے لیے اعلی طول ا لبلد پر ماسٹر پلان وضع کرتے وقت اس مطالعے میں متذکرہ انکشافات اور اہم امور کو مدنظر رکھا جائے گا۔
اس مطالعے میں فوری طور پر وہاں جو صورت حال ہے ، اس کا مکمل جائزہ لیتے ہوئے اعلی طول البلد پر شیروں کے تحفظ کے کام کے آغاز کا جواز پیش کیا گیا ہے۔ ساتھ ہی ساتھ ممکنہ مقامات، جہاں شیروں کی نشوو نما ہوسکتی ہے، کوریڈور روابط ، انسانی بستیوں کے ذریعے ان مقامات پر پڑنے والے دباؤ اور صورت حال کے مطابق تحفظاتی لائحہ عمل تیار کرنے کے لیے پورے منظر نامے کے سطح پر تبدیلی لائے جانے کے پہلوؤں پر بھی اظہار خیال کیا گیا ہے۔ اس مطالعے کی قیادت جی ٹی ایف کے ذمے تھی اور اس میں بھوٹان، بھارت اور نیپال کی کنٹری گورنمنٹس یا مقامی اداروں کی شرکت بھی تھی۔ ساتھ ہی ساتھ کنزرویشن پارٹنرس  بھی شریک تھے اور اسے آئی ایو سی این اور ڈی ایف ڈبلیو ای کے تحت مربوط ٹائیگر ہیبیٹیٹ کنزرویشن پروگرام کی حمایت بھی حاصل ہے۔ اس بنیاد پر اعلی طول البلد پر ٹائیگرماسٹرپلان کے لیے عملی حکمت عملی بھی فراہم ہوگئی ہے۔ مقامی برادریوں کے لیے منفعت بخش پہلو بھی اس میں شامل ہیں۔ ساتھ ہی ساتھ اس مطالعے میں ایک موثر تال میل میکانزم کا بھی ذکر ہے اور یہ بتایا گیا ہے کہ اس کام میں کس طریقے سے دیگر متعلقہ اداروں اور افراد کو شامل کیا جاسکتا ہے اور پورے منظر نامے کے تحت متعلقہ محکمے اپنی اپنی جانب سے کس نوعیت کا تعاون فراہم کرسکتے ہیں۔
شیروں کی مخصوص پناہ گاہوں کے سلسلے میں مختلف ایکولوجی حالات یا دیگر الفاظ میں موسمی حالات کا بھی لحاظ رکھا جانا ہے۔ تاہم بیشتر اعلی طول البلد شیروں کی رہائش والے علاقے، جو اس دائرے کے تحت آسکتے ہیں، نہ تو ان کی موجودگی کے پس منظر میں ان کا سروے کیا گیا ہے اور نہ ہی ان بات کا جائزہ لیا گیا ہے کہ وہاں ان جانوروں کی فطری خوراک کے طور پر کس قدر شکار دستیاب ہے اور ان کے زندہ رہنے کے کتنے امکانات موجود ہیں۔ لہذا یہ بات از حد اہم ہوجاتی ہے کہ اس سلسلے میں پورے ہیبیٹیٹ کی نقشہ بندی عمل میں لائی جائے اور مستقبل کا لائحہ عمل تیار کرنے سے قبل صورت حال کا حقیقی تجزیہ بھی کیا جائے۔ اعلی طول البلد پر ٹائیگر یا شیروں کے بسانے کا کام، جن امور کا متقاضی ہے، اس کے لیے آراضی کا ہمہ گیر استعمال ازحد ضروری ہے، کیونکہ ان علاقوں میں متعدد آبی اور موسمیاتی تبدیلیاں رونما ہوتی رہتی ہیں اور اس لحاظ سے پورے ایکو نظام کو مدنظر رکھنا ضروری ہے، تاکہ برعکس موسمی حالات اور موسم کی نیرنگی کے مضراثرات کو کم سے کم کیا جاسکے۔ جنوبی ایشیا میں اعلی طول البلد مقامات پر متعدد ایسے مقامات ہیں، جہاں بامعنی تعداد میں شیر موجود ہیں۔ تاہم ان کے تحفظ کے لیے صورتحا ل پر لگاتار نظر رکھی جاتی ہے۔
۔۔۔۔۔۔۔۔۔۔۔
م ن ۔ ت ع۔
U-4019
(Visitor Counter : 71
قانون اور انصاف کی وزارت
پریس ریلیز
بھارت کے آئین کی دفعہ 222کی ذیلی دفعہکے ذریعے دیئے گئے اختیارات کے تحت صدر جمہوریہ ، بھارت کے چیف جسٹس سے مشورے کے بعد 11اکتوبر 2021ء کو جاری ایک نوٹیفکیشن کے ذریعے درج ذیل ہائی کورٹ کے ججوں کا تبادلہ کرتے ہوئے مسرت کا احساس کر رہے ہیں۔ ساتھ ہی اُنہیں یہ ہدایت دی جاتی ہے کہ جہاں اُن کا تبادلہ ہوا ہے، وہاں کی ہائی کورٹ میں وہ اپنا چارج سنبھال لیں۔
،
|
|
فہرست نمبر
|
|
جج کا نام
|
|
جس ہائی کورٹ سے تبادلہ ہوا
|
|
جس ہائی کورٹ میں تبادلہ ہوا
|
|
1
|
|
راجن گپتا
|
|
پنجاب اور ہریانہ
|
|
پٹنہ
|
|
2
|
|
ٹی ایس شیوگ ننم
|
|
مدراس
|
|
کوکاتہ
|
|
3
|
|
سوریشور ٹھاکر
|
|
ہماچل پردیش
|
|
پنجاب اور ہریانہ
|
|
4
|
|
پی بی بنج تھری
|
|
کرناٹک
|
|
پٹنہ
|
|
5
|
|
سنجیو پرکاش شرما
|
|
راجستھان
|
|
پٹنہ
|
|
6
|
|
ٹی امرناتھ گوڑ
|
|
تلنگانہ
|
|
تریپورہ
|
|
7
|
|
سبھاش چند
|
|
الہ آباد
|
|
جھارکھنڈ
قبائیلی امور کی وزارت
قبائلی امور کی وزارت کی طرف سے اسپانسر شدہ فیلوشپ نے میزورم کی آیوشی لنگوا کو نئی بلندیوں کو حاصل کرنے میں مدد کی ہے
قبائلی امور کی وزارت کے اسکالرشپ سیل نے خواہشمند اسکالرز کے لیے اسکالرشپ تک رسائی کوزیادہ آسان بنا دیا ہے: آیوشی لینگوا
آیوشی لنگوا، جس کا تعلق میزورم کے ایزول سے ہے، ہمیشہ خود روزگار اور غیر رسمی قبائلی غریبوں کے تناظر میں ہندوستان میں قبائلی برادریوں سے متعلق موجودہ مسائل اور ان کے ممکنہ حل کے بارے میں مزید جاننے کی طرف مائل تھی۔ قبائلی امور کی وزارت کی اسپانسر شدہ فیلوشپ نے اسے انسانیات اور سماجی سائینسز کے محکمے میں تحقیقی پروجیکٹ ’شمال مشرق کی قبائلی شہری غیر رسمی معیشت میں اسٹریٹ وینڈنگ : ایزول، میزورم کا ایک کیس اسٹڈی‘پر پی ایچ ڈی کرنے میں مدد کی۔
آیوشی لِنگوا کا تعلق ایک غریب گھرانے سے تھا اور اس کے ریٹائرڈ والدین اور گھر میں معمولی آمدنی کے ساتھ، پی ایچ ڈی کا راستہ ایک بہت دور کا خواب لگتا تھا۔ بہر حال، اس نے گجرات کی سنٹرل یونیورسٹی سے ایم فل  کی ڈگری کے لیے درخواست دی اور اپنی تحقیق کی طرف اپنا سفر شروع کیا۔ ایم فل کے دوران اسے محض 5000 روپے ماہانہ کی فیلوشپ ملتی تھی ۔ جب ہی ان کی سابق سپروائزر، پروفیسر اندرا دتہ، اور ساتھیوں نے انہیں اس فیلوشپ کے بارے میں آگاہ کیا اور اس کی حوصلہ افزائی کی جو با صلاحیت قبائلیوں کو قبائلی امور کی وزارت کے ذریعے مل سکتی ہے۔
اس نے اس کے لیے کافی تحقیق کی اور فوری طور پر 2017 میں اس کے لیے درخواست دی۔ اسی سال، اس کا انتخاب فیلوشپ کے لیے ہوا اور اس کے لیے کھڑگپور کے انڈین انسٹی ٹیوٹ آف ٹیکنالوجی جیسے نامور اداروں میں پی ایچ ڈی کے لیے درخواست دینے کے کئی تعلیمی مواقع کھل گئے۔ گرانٹس نے اس کی بھاری فیسوں، ہاسٹل کے اخراجات، ہنگامی ضروریات اور دیگر فیسوں کی ادائیگی میں مدد کی۔ اس نے اسے 2020 سے 2021 تک اس کے فیلڈ ڈیٹا ریسرچ کو انجام دینے میں بھی بے حد مدد کی ہے۔
وہ اس بات کی بھی تعریف کرتی ہیں کہ قبائلی امور کی وزارت کے انتظامی اور اسکالرشپ سیل نے خواہشمندا سکالرز کے لیے وظائف تک رسائی کو زیادہ آسان بنا دیا ہے۔ شکایات کے پورٹل نے اس کے تمام سوالات کو تیز رفتار کارروائیوں/حل کے ساتھ حل کیا، اس طرح کانفرنسوں اور ورکشاپس کے ذریعے ذاتی رابطے کے ذریعے قبائلی امور کی وزارت کے حکام کی مدد سے درخواست کا عمل اس کے لیے زیادہ آسان ہو گیا۔ سخت لاک ڈاؤن کے دوران، قبائلی امور کی وزارت  فیلوشپ نے ان کو وقت پر گرانٹس کو یقینی بنانا جاری رکھا ۔ اس کی فیلوشپ نے اسے اپنے تعلیمی منظر نامے میں اعلیٰ مقاصد حاصل کرنے میں مدد کی ہے اور اسے اعتماد اور آزادی کے ساتھ بااختیار بنایا ہے۔ اسے اپنی تعلیمی ضروریات پوری کرنے کے لیے اب کسی پر انحصار کرنے کی ضرورت نہیں رہی۔
مستقبل قریب میں، وہ اپنے بارے میں بہتر حل اور قبائلی برادریوں کی بہتری کے لیے کام کرنے کا تصور رکھتی ہے، خاص طور پر، غیر رسمی روزگار اور خواتین کو بااختیار بنانے کے تناظر میں۔ وہ آگے آنے اور دیگر قبائلی اسکالرز کی ان کی تعلیمی یا تحقیقی صلاحیتوں میں رہنمائی کرنے اور ان کی مدد کرنے کے لیے بھی تیار ہے تاکہ اسکالرز کو ان کے پی ایچ ڈی کے سفر میں پیش آنے والے چیلنجز کا سامنا کرنے میں مدد مل سکے ۔
وزیراعظم کا دفتر
وزیر اعظم جناب نریندر مودی نے امریکہ کے عزت مآب صدر جناب جوزف آر بائیڈن کے ساتھ ٹیلی فون پر بات چیت کی
وزیر اعظم نے ہندوستان-امریکہ کے جامع عالمی اسٹریٹجک شراکت داری کے گہرے ہونے پر اطمینان کا اظہار کیا جس کے نتیجے میں تمام میدانوں میں مضبوط ترقی ہوئی ہے
دونوں قائدین نے ایئر انڈیا اور بوئنگ کے درمیان تاریخی معاہدے کا خیرمقدم کیا جو باہمی طور پر فائدہ مند تعاون کی ایک روشن مثال ہے جس سے دونوں ممالک میں روزگار کے نئے مواقع پیدا کرنے میں مدد ملے گی
وزیر اعظم نے بوئنگ اور دیگر امریکی کمپنیوں کو ہندوستان میں شہری ہوا بازی کے شعبے میں توسیع کی وجہ سے پیدا ہونے والے مواقع سے فائدہ اٹھانے کی دعوت دی
دونوں رہنماؤں نے حال ہی میں واشنگٹن ڈی سی میں منعقدہ اہم اور ابھرتی ہوئی ٹیکنالوجیز  سے متعلق پہل کی پہلی میٹنگ کا خیرمقدم کیا اور خلا، سیمی کنڈکٹرز، دفاع اور دیگر شعبوں میں دوطرفہ تعاون کو مضبوط بنانے کی شدید خواہش کا اظہار کیا
دونوں رہنماؤں نے دونوں ممالک کے درمیان متحرک اور باہمی طور پر فائدہ مند عوام سے عوام کے تعلقات کو فروغ دینے پر اتفاق کیا
دونوں رہنما اس کی کامیابی کو یقینی بنانے کے لیے ہندوستان کی جاری جی 20صدارت کے دوران رابطے میں رہنے پر متفق ہیں
وزیر اعظم جناب نریندر مودی نے آج ریاستہائے متحدہ امریکہ کے صدر عزت مآب جناب جوزف آر بائیڈن کے ساتھ ایک گرمجوشی اور نتیجہ خیز فون کال کی۔
وزیر اعظم جناب نریندر مودی اور صدر بائیڈن نے ہندوستان-امریکہ کے جامع عالمی اسٹریٹجک شراکت داری کے گہرے ہونے پر اطمینان کا اظہار کیا، جس کے نتیجے میں تمام ڈومینز یا میدانوں میں مضبوط ترقی ہوئی ہے۔ انہوں نے ایئر انڈیا اور بوئنگ کے درمیان ایک تاریخی معاہدے کے اعلان کا خیرمقدم کیا جو باہمی طور پر فائدہ مند تعاون کی ایک روشن مثال ہے جس سے دونوں ممالک میں روزگار کے نئے مواقع پیدا کرنے میں مدد ملے گی۔ وزیر اعظم نے بوئنگ اور دیگر امریکی کمپنیوں کو دعوت دی کہ وہ ہندوستان میں شہری ہوابازی کے شعبے میں توسیع کی وجہ سے پیدا ہونے والے مواقع سے استفادہ کریں۔
دونوں رہنماؤں نے حال ہی میں واشنگٹن ڈی سی میں منعقدہ اہم اور ابھرتی ہوئی ٹیکنالوجیز  سے متعلق پہل کی پہلی میٹنگ کا خیرمقدم کیا، اور خلاء، سیمی کنڈکٹرز، سپلائی چین، دفاعی تعاون اور مشترکہ پیداوار میں دوطرفہ تعاون، ترقی اور علم اور اختراعی ماحولیاتی نظام کو مضبوط بنانے کی گہری خواہش کا اظہار کیا۔ انہوں نے دونوں ممالک کے درمیان عوام سے عوام کے متحرک تعلقات کو مضبوط بنانے پر اتفاق کیا جو باہمی طور پر فائدہ مند رہے ہیں۔
دونوں رہنماؤں نے اس کی کامیابی کو یقینی بنانے کے لیے ہندوستان کی جاری جی20 صدارت کے دوران رابطے میں رہنے پر اتفاق کیا۔
ش ح۔ ش ت۔ج
Uno-1660
(
ا قتصادی امور کی کابینہ کمیٹی
کابینہ نے بہار اور جھارکھنڈ میں نارتھ کوئل ریزروائر پروجیکٹ کے بقیہ کاموں کی تکمیل کی نظر ثانی شدہ لاگت کو منظوری دی
وزیر اعظم جناب نریندر مودی کے زیر صدارت اقتصادی امور سے متعلق کابینہ کمیٹی نے نارتھ کوئل ریزروائر پروجیکٹ کے بقیہ کاموں کوی تکمیل کے لیے اس سے قبل اگست 2017 میں منظور شدہ 1,622.27 کروڑ روپے  کی بقیہ لاگت کے برخلاف نظرثانی شدہ 2,430.76 کروڑ روپے کی لاگت  کی جل شکتی کی وزارت کے آبی وسائل، دریا کی ترقی اور گنگا کی صفائی ستھرائی کے محکمے کی تجویز کو منظوری دے دی ہے۔
بقیہ کاموں کی تکمیل پر یہ پروجیکٹ جھارکھنڈ اور بہار کے خشک سالی کے شکار چار اضلاع میں 42,301 ہیکٹر کو اضافی سالانہ آبپاشی فراہم کرے گا۔
نارتھ کوئل ریزروائر پروجیکٹ ایک بین ریاستی بڑا آبپاشی پروجیکٹ ہے جس کا کمانڈ ایریا دو ریاستوں بہار اور جھارکھنڈ میں واقع ہے۔ یہ پروجیکٹ نارتھ کوئل دریا پر ایک ڈیم پر مشتمل ہے جوکہ کٹکو گاؤں  کے قریب واقع ہے۔ ڈیم کے 96 کلومیٹر نیچے کی طرف ایک بیراج  سےرائٹ مین کینال  اور لیفٹ مین کینال  نکلتی ہیں۔ ڈیم کی تعمیر اور متعلقہ سرگرمیوں کا آغاز حکومت بہار کی جانب سے اپنے وسائل سے سال 1972 میں کیاگیا تھا۔ یہ کام 1993 تک جاری رہا اور حکومت بہار کے محکمہ جنگلات کے ذریعہ اسی سال روک دیا گیا تھا۔ اس خدشے کی بنا پر کہ ڈیم میں پانی جمع ہونے والے پانی سے بیتلا نیشنل پارک اور پالامو ٹائیگر ریزرو کو خطرہ لاحق ہو سکتا ہے، ڈیم پر ہونے والا کام روک دیا گیا تھا۔ کام روکے جانے کے بعد یہ پروجیکٹ 71,720 ہیکٹر اراضی کو سالانہ آبپاشی فراہم کرا رہا تھا۔ نومبر 2000 میں بہار کی تقسیم کے بعد، یہ کام یعنی ڈیم اور بیراج کا کام جھارکھنڈ میں آگیا۔ اس کے علاوہ محمد گنج بیراج سے پوری 11.89 کلومیٹر کی لیفٹ مین کینال  جھارکھنڈ میں واقع ہے۔ رائٹ مین کینال  کے 110.44 کلومیٹر میں سے پہلے 31.40 کلومیٹر جھارکھنڈ میں آتے ہیں اور بقیہ 79.04 کلومیٹر بہار میں ہیں۔ سال 2016 میں حکومت ہندنے عوام کو ہونے والے فائدے کے پیش نظر پروجیکٹ کو شروع کرنے کے مقصد سے نارتھ کوئل ریزروائر پروجیکٹ کے بقیہ کاموں کو مکمل کرنے کے لیے مدد فراہم کرانے کا فیصلہ کیا۔ یہ فیصلہ کیا گیا کہ پالامو ٹائیگر ریزرو کے بنیادی علاقے کو بچانے کے لیے ریزرو وائر کی سطح کو کم کیا جائے۔ پروجیکٹ کے بقیہ کاموں کو 1622.27 کروڑ روپے کے تخمینہ لاگت سے مکمل کرنے کی تجویز کو اگست 2017 میں مرکزی کابینہ نے منظوری دی تھی۔
اس کے بعد، دونوں ریاستی حکومتوں نے یہ ضروری سمجھا کہ پروجیکٹ میں کچھ دیگر معاملات شامل کئے جائیں، آبپاشی کےفائدےعوام تک پہنچانے کےلئے آر ایم سی اور ایل ایم سی کی مکمل لائننگ کو بھی تکنیکی لحاظ سے ضروری سمجھا گیا۔ اس طرح گیا ڈسٹری بیوشن سسٹم ، آر ایم سی اور ایل ایم سی کی لائننگ، راستے میں آنےوالے ڈھانچوں کی دوبارہ تشکیل، چند نئے ڈھانچوں کی تعمیر اور پروجیکٹ سے متاثرہ خاندانوں  کے آر اینڈ آر کے لیے ایک بار کا خصوصی پیکیج کےکاموں کے اخراجات اپ ڈیٹ شدہ لاگت کے تخمینہ میں فراہم کرائے گئے۔ اسی کے مطابق پروجیکٹ کا نظرثانی شدہ لاگت کا تخمینہ تیار کیا گیا۔ 2430.76 کروڑ روپے کے بقیہ کاموں کی لاگت میں سے، مرکز 1836.41 کروڑ روپے فراہم کرائے گا۔
۔۔۔۔۔۔۔۔۔۔۔
ش ح۔ا گ۔ن ا۔
U-10357
(
نائب صدر جمہوریہ ہند کا سکریٹریٹ
ثقافت ایک طرز حیات ہے اور اور مذہب ایک طریقہ عبادت : نائب صدر جمہوریہ
کامیابی کے لئے اونچے خواب ، اعلیٰ مقصد اور سخت محنت; ’’ یوتھ فار بھارت ‘‘ کے ممبران سے ملاقات
نئی دلّی ،23 جون؍ نائب صدر جمہوریہ ہند جناب ایم وینکیا نائیڈو نے کہا ہے کہ ثقافت ایک طرز حیات ہے اور مذہب ایک طریقہ عبادت ہے ۔ وہ گزشتہ روز یہاں ’’ یوتھ فار بھارت ‘‘ کے ممبران کے ساتھ ملاقات کر رہے تھے ۔
نائب صدر جمہوریہ ہند نے کہا کہ ہر فرد کو اپنی زندگی میں پانچ چیزیں یاد رکھنی چاہئیں -- ماں ، مادری زبان ، پیدائش کی جگہ ، مادر وطن اوراستاد جو انہیں تعلیم دیتے ہیں ۔گھر پر اپنی مادری زبان میں بات کرنے کی کوشش کرنی چاہئیے ، ایک عوامی رہنما کو جتنی زیادہ زبانوں میں ممکن ہوسکے ،بات چیت کرنا چاہئیے ۔
نائب صدر جمہوریہ نے طلباء سے کہا کہ وہ اونچا خواب دیکھیں ، اپنے نصب العین کو بلندرکھیں اور اس کے حصول کے لئے سخت محنت کریں ۔ انہوں نے کہا کہ ان خوابوں کی تکمیل کے لئے آپ کو چند قربانیاں بھی دینی ہوں گی ۔ہر کسی کو اپنی زندگی میں کوئی نہ کوئی نصب العین ضرور مقرر کرنا چاہئیے ۔
نائب صدر نے کہا کہ بھارت کبھی عالمی استاد یعنی ’’ وشو گورو ‘‘ کے طور پر جانا اور مانا جاتا تھا ااور دنیا بھر سے لوگ تعلیم کے لئے ہماری قدیم نالندہ اور ٹیکسلا جیسی درس گاہوں میں حصول تعلیم کے لئے آیا کرتے تھے ۔ انہوں نے کہا کہ متعدد حملوں اور نو آبادیاتی نظام کے باعث بھارت نے اپنی پہلی جیسی مشہور پوزیشن کھو دی ہے ۔ اب وقت آ گیا ہے کہ بھار ت اعلیٰ تعلیمی مرکز کی ’’ وشو گورو ‘‘ کی اپنی پرانی پوزیشن دوبارہ حاصل کرے ۔
نائب صدر جمہوریہ نے کہا کہ لوگوں کو کردار ، صلاحیت اور انجام دہی کی بنیاد پر پرکھنا اور منتخب کیا جانا چاہئیے نہ کہ ذات پات ، روپیہ پیسہ ، برادری اور جرائم کی بنیاد پر ۔انہوں نے طلباء کو تلقین کی کہ وہ سماجی سرگرمیوں ، خاص طور پر سماج کے غیر ترقی یافتہ طبقے کی ترقی کے لئے کچھ وقت نکالیں ۔ انہوں نے کہا کہ حصہ داری اور دیکھ بھال ہماری زندگی کے فلسفے کا حصہ ہونا چاہئیے ۔
۔ ۔ ۔ ۔ ۔
(u.3759
م ۔ ر ۔ ر۔
عملے، عوامی شکایات اور پنشن کی وزارت
جموں و کشمیر میں کشتواڑ میں ایک مکمل ہوائی اڈہ قائم کیا جائے گا: ڈاکٹر جتیندر سنگھ
نئی دہلی،17/جنوری۔ جموں و کشمیر کے کشتواڑ ضلع میں ہوائی جہازوں کے اترنے اور پرواز کرنے کے لئے ایک مکمل ہوائی اڈہ جلد ہی قائم کیا جائے گا، جس کے لئے شہر کے چوگان میدان سے متصل علاقے میں ایک ہوائی پٹی تعمیر کی جائے گی۔
اس بات کا انکشاف شمال مشرقی خطے کے محکمہ ڈی او این ای آر کے لئے ایم او ایس پی ایم او، عملے، عوامی شکایات، پنشن، ایٹمی توانائی اور خلا کے مرکزی وزیر مملکت  ڈاکٹر جتیندر سنگھ نے کیا۔ انھوں نے یہ انکشاف جموں و کشمیر ریاستی سرکار اور دفاعی افواج کے سینئر افسران کی ایک مشترکہ میٹنگ کی صدارت کے بعد کیا۔ یہ میٹنگ اس معاملے پر باریک بینی سے غور کرنے اور دیگر متعلقہ پہلوؤں پر تبادلۂ خیال کے لئے منعقد کی گئی تھی۔
اس میٹنگ کا انعقاد دفاع کے وزیر مملکت ڈاکٹر سبھاش راما راؤ بھامرے نے کیا تھا اور اس میں جموں و کشمیر کے ٹرانسپورٹ کے وزیر مملکت  جناب سنیل شرما نے بھی شرکت کی۔
ریاستی حکومت کی نمائندگی چیف سکریٹری جناب بھارت بھوشن ویاس اور وزیر اعلیٰ کے پرنسپل سکریٹری جناب روہت کنسل نے ویڈیو کانفرنسنگ کے ذریعے کی۔ اس میٹنگ میں جو لوگ ذاتی طور پر شامل ہوئے ان میں جموں و کشمیر سرکار کے کوآرڈنیشن کے پرنسپل سکریٹری جناب دھیرج گپتا، جموں کے سابق ڈویژنل کمشنر ڈاکٹر مندیپ بھنڈاری اور کشتواڑ کے ڈپٹی کمشنر جناب انگریز سنگھ رانا شامل ہیں۔
دفاعی فوج کی نمائندگی میجر جنرل ٹی وی سیہا اے ڈی جی، بریگیڈیئر راہل آر سنگھ ڈی ڈی جی، بریگیڈیئر روہن آنند، کرنل گورو سنن، لیفٹیننٹ کرنل پی ایم سنگھ، اے ڈی جی جناب کے جے ایس چوہان، اے ڈی جی جناب جی ایس راجیشورن اور اودھم پور کے ڈی ای او جناب وی کے بھاٹیا نے کی۔
ڈاکٹر جتیندر سنگھ نے کہا کہ اگلے کچھ دنوں میں جموں و کشمیر سرکار اور دفاعی حکام کے درمیان ایک مفاہمت نامے پر دستخط کئے جائیں گے، جس کے تحت ایک ہوائی پٹی کی تعمیر کی جائے گی، جس کی دیکھ بھال جموں و کشمیر سرکار کرے گی۔ اس کے علاوہ زمین کا ایک اضافی ٹکڑا جو اس ہوائی پٹی کی تعمیر کے لئے درکار ہے، وہ فی الحال فوج کے قبضے میں ہے، جو جلد ہی فراہم کرایا جائے گا۔ انھوں نے کہا کہ یہ نئی ہوائی پٹی سول حکام اور بھارتی فوج دونوں کے مشترکہ استعمال کے لئے ہوگی۔
البتہ ڈاکٹر جتیندر نے کہا کہ حکومت بھارتی فوج کی ترجیحات کو سب سے زیادہ ترجیح دیتی ہے اور وہ فوجوں کی ضرورتوں کے بارے میں بہت حساس ہے۔ انھوں نے کہا کہ اس بات پر غور کرتے ہوئے مفاہمت نامے کے مطابق فوجی حکام کو اختیار ہوگا کہ وہ مختلف معاملات پر ترجیحات کے لحاظ سے کام کریں۔
ڈاکٹر جتیندر نے کہا کہ کشتواڑ میں ایک مکمل ہوائی پٹی کی تعمیر کے ساتھ شہر کو پورے سال ہوائی جہازوں کے اترنے اور پرواز کرنے کی سہولت فراہم ہوجائے گی اور اگرچہ تجارتی پروازیں مستقبل قریب میں بھی ممکن نہیں ہیں، لیکن سرکاری طیاروں، چارٹرڈ پروازوں اور ایمرجنسی پروازوں کی سہولت فراہم ہوسکے گی۔
ڈاکٹر جتیندر سنگھ نے دفاع کے وزیر مملکت ڈاکٹر سبھاش راؤ بھامرے کی، فوجی حکام اور سول انتظامیہ کی اس مشترکہ میٹنگ کا اہتمام کرنے میں کوششوں کو سراہا۔ اس میٹنگ کا مقصد فیصلوں اور منظوریوں کے عمل میں تیزی لانا تھا۔ انھوں نے جموں و کشمیر کے ٹرانسپورٹ کے وزیر مملکت  اور مقامی ایم ایل اے جناب سنیل شرما کی طرف سے وقتاً فوقتاً دی گئی رائے کو بھی سراہا۔
U-340
(Visitor Counter : 136
وزارت دفاع
ہندوستانی بحریہ کا روئل نیوی کیریئر سٹرائک گروپ کے ساتھ جنگی مشق
نئی دہلی۔ 22 جولائی ہندوستانی بحریہ نے 21 سے 22 جولائی تک خلیج بنگال میں رائل نیوی کیریئر سٹرائیک گروپ  – 21 ایچ ایم ایس ملکہ الزابیتھ کی سربراہی میں دو روزہ دوطرفہ پیسج جنگی مشق  میں حصہ لیا۔ دوطرفہ بحری مشق دونوں بحریہ کی بحری خطے میں ایک ساتھ کاروائی کرنے کی صلاحیت کو بہتر بنانے کے لیے ڈیزائن کیا گیا تھا۔
ہندوستانی بحریہ اور رائل نیوی کے جدید ترین ایرکرافٹ کیریئر ، ایچ ایم ایس ملکہ الزابیتھ کے مابین پہلی مشق میں سی ایس جی -21 شامل تھی جس میں ٹائپ 23 فریگیٹس اور دوسری سطح پر مؤثر جنگجوؤں کے علاوہ ایک اسٹیوٹ – کلاس آبدوز بھی شامل تھی۔ ہندوستانی بحریہ کی نمائندگی آئی این جہازس ست پورہ ، رنویر ، جیوتی ، کاوارتی ،کولِش اور ایک آبدوز نے کی تھی۔آبدوز مخالف جنگ میں اہل لمبی دوری کے پتہ لگانے والی بحری جہاز پی 8 آئی نے بھی اس مشق میں حصہ لیا۔
بحر ہند میں سی ایس جی – 21 کی موجودگی کے ساتھ ، جاری مشق نے اے ایس ڈبلیو ، اینٹی ایئر اور اینٹی سرفیس وار فیئر سمیت ہمہ جہت سمندری جنگی کارروائیوں کو شامل کرنے کا بہترین موقع فراہم کیا ہے۔ اس مشق میں ایف 35 بی لائٹننگ کی پہلی شراکت کا بھی مشاہدہ کیا جو ایچ ایم ایس ملکہ الزابیتھ کے ڈیک سے کام کرتی ہے۔
سالوں سے ہندوستانی بحریہ – رائل نیوی کے مابین باقاعدگی سےباہمی تعاون نے مسلسل بدلتے ہوئے سیکیوریٹی منظرناموں پر پیشہ ورانہ صلاحیت ، حتمی اثر انگیزی اور موافقت کو فروغ دیا ہے۔ گذشتہ برسوں میں حاصل کردہ انٹر آپریبلٹی نے پیشہ ورانہ تبادلے کی پیچیدگی اور اس کے معیار میں ایک بڑی جست کو یقینی بنایا ہے، جسے بحر ہند میں رائل نیوی کے کیریئر اسٹرائک گروپ کی موجودگی سے مزید بڑھایا جارہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6880
(Visitor Counter : 154
سماجی انصاف اور تفویض اختیارات کی وزارت
ڈاکٹر وریندر کمار نے سی آر سی – شیلانگ کی خدمات کا افتتاح کیا
سی آر سی – شیلانگ میگھالیہ میں دیویانگ جنوں  کو مختلف خدمات فراہم کرتا ہے
سی آر سی – شیلانگ اے ڈی آئی پی اسکیم کے تحت تعین اور تقسیم کیمپ کا انعقاد کرکے دیویانگ جنوں  کومعاون اورامدادی آلات بھی فراہم کرتا ہے
نئی دہلی۔14مئی سماجی انصاف اور تفویض اختیارات کے مرکزی وزیر ڈاکٹر وریندر کمار نے مرکزی وزیر مملکت برائے سماجی انصاف اور تفویض اختیارات کی مرکزی وزیر مملکت محترمہ پرتیما بھومک، حکومت میگھالیہ کے سماجی بہبود کی وزیر، جناب کرمین شیلا، میگھالیہ کے رکن پارلیمنٹ جناب ونسنٹ ایچ پالا، شیلانگ کےایسٹ خاصی ہلز ضلع کی رکن اسمبلی محترمہ مزیل امپارین لنگڈوہ کی موجودگی میں شیلانگ میں ہنرمندی کے فروغ، باز آباد کاری اور معذور افراد  کے لیے جامع علاقائی مرکز  کی خدمات کا افتتاح کیا۔
حکومت ہند کی وزارت سماجی انصاف اور تفویض اختیارات کے ڈی ای پی ڈبلیو ڈی میں سکریٹری ،محترمہ انجلی بھورا ، حکومت میگھالیہ کے کمشنر برائے معذور افراد، محترمہ ایس بی مارک ، حکومت میگھالیہ کےمحکمہ سماجی بہبودکےپرنسپل سکریٹری جناب سمپت کمار، چنئی کے این آئی ای پی ایم ڈی کے ڈائریکٹر جناب نچیکتا راوت، کوزی کوڈے اور شیلانگ سی آر سی کے ڈائریکٹر اور نوڈل آفیسر ڈاکٹر روشن بجلی اور دیگر سینئر افسران بھی اس موقع پر موجود تھے۔
سی آر سی حکومت شیلانگ کی جانب سے میگھالیہ کی مونفورٹ بلڈنگ، دھن کھیتی، شیلانگ میں دی گئی تقریبا 10 ایکڑ اراضی پر واقع ہےاور سماجی انصاف اور تفویض اختیارات کی وزارت کے تحت معذور افراد کو بااختیار بنانے کے محکمے کے تحت چنئی میں واقع دیویانگ جنوں کے تفویض اختیارات کےقومی ادارے  کے انتظامی کنٹرول میں میگھالیہ میں دیویانگ جنوں  کے لیے درکار وسائل اور خدمات پیدا کرنے کے مقصدسے حکومت ہند کی وزارت سماجی انصاف اور تفویض اختیارات کے ساتھ کام کر رہی ہے۔
حکومت ہند نے ہندوستان کے مختلف حصوں میں خاص طور پر شمال مشرقی ریاستوں میں جامع علاقائی مراکز قائم کیے ہیں۔ شیلانگ کا سی آر سی اس طرح کا 20 واں ادارہ ہے اور 19 جولائی 2021 سے فعال ہو گیا ہے۔
سی آر سی شیلانگ دیویانگ جنوں  کو خصوصی تعلیم، فزیوتھراپی، پیشہ ورانہ بحالی، کلینیکل سائیکالوجی، واقفیت اور نقل و حرکت کی تربیت، پیشہ ورانہ تھراپی، تقریر اور سماعت کی خدمات، مصنوعی اور آرتھوٹک خدمات، سینسری انٹیگریشن، کوسنی تھراپی اور میگھالیہ میں کمیونٹی پر مبنی بحالی جیسی طبی خدمات فراہم کرتا ہے۔
سی آر سی – شیلانگ اے ڈی آئی پی اسکیم کے تحت تعین اور تقسیم کیمپ کا انعقاد کرکے دویانگ جنوں  کومعاون اورامدادی آلات بھی فراہم کرتا ہے۔
طبی خدمات فراہم کرنے کے علاوہ، یہ ادارہ بیداری پیدا کرنے، وسائل کے مواد کو تیار کرنے، آؤٹ ریچ پروگراموں کے انعقاد، سماجی انصاف اور تفویض اختیارات کی وزارت کی اسکیموں کو نافذ کرنے میں مصروف عمل ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-5370
(
محنت اور روزگار کی وزارت
’’سرکاری ملازمین مزید مہنگائی بھتہ حاصل کرنے کے لئے تیار‘‘ کے عنوان سے میڈیا کے ایک سیکشن میں چل رہی خبروں کی مرکزی وزارت محنت نے تردید کی
نئی دہلی، 16 اکتوبر 2020: محنت و روزگار کی مرکزی وزارت نے 16 اکتوبر 2020 کو میڈیا کے ایک سیکشن میں ’’سرکاری ملازمین مزید مہنگائی بھتہ ۔ ڈی اے حاصل کرنے کے لیے تیار‘‘ کے عنوان سے شائع ہونے والی رپورٹوں کی تردید کی ہے۔ اس سلسلے میں یہ کہا جا سکتا ہے کہ محنت و روزگار کی مرکزی وزارت نے رپورٹ کی یہ کہتے ہوئے تردید کی ہے کہ وزارت یہ کبھی نہیں کہا ہے کہ نئے اشاریے میں صنعتی مزدوروں اور سرکاری ملازمین کی تنخواہوں میں اضافہ ہوگا۔ وزارت کے ذریعہ کی گئی وضاحت مندرجہ ذیل ہے:
’’اس حقیقت کے مطابق کہ محنت و روزگار کی وزارت کا ایک ملحق دفتر، لیبر بیورو، 2016 کو بنیادی سال مان کر صنعتی کارکنان  کے لئے 21 اکتوبر 2020 کو صارفین قیمت عدد اشاریہ کی نئی سیریز جاری کرنے جا رہا ہے۔ یہ اشاریہ سرکاری ملازمین اور منظم شعبے کے کارکنان کے مہنگائی بھتہ میں ترمیم کے لئے زیر استعمال لایا جاتاہے۔ حالانکہ، وزارت محنت نے کبھی نہیں کہا کہ نئے اشاریے سے صنعتی کارکنان اور سرکاری ملازمین کی تنخواہوں میں اضافہ ہوگا۔ یہ نئی سیریز کے رویہ پر منحصر ہوگا اور اس وقت اس کے بارے میں پیشن گوئی کرنا جلدبازی ہوگی۔‘‘
نیتی آیوگ
نیتی آیوگ اور پٹنہ ہائی کورٹ نے تنازعے کے آن لائن حل  کے ذریعے انصاف تک رسائی میں اضافے کی خاطر ٹیکنالوجی کے استعمال کی مہم کا آغاز کیا
نئی دلی، 08؍دسمبر، نیتی آیوگ نے پٹنہ ہائی کورٹ کے ساتھ مل کر وبا کی بعد کی دنیا میں ٹیکنالوجی، قانون اور جدت طرازی کے ذریعے سبھی کے لئے مؤثر اور قابل رسائی انصاف کی ترسیل کی خاطر ایک افتتاحی میٹنگ کا انعقاد کیا۔
یہ میٹنگ 7 دسمبر 2020 کو تنازع کے آن لائن حل  پر توجہ مرکوز کرتے ہوئے منعقد کی گئی، جس سے بھارت کے سپریم کورٹ کے جج جسٹس نوین سنہا ، پٹنہ ہائی کورٹ کے چیف جسٹس محترم سنجے کارول، بہار اسٹیٹ لیگل سروس اتھارٹی کے چیئر مین محترم جسٹس ہیمنت سریواستو، ہائی کورٹ لیگل سروس کمیٹی کے چیئر مین جسٹس اشونی کمار شنگھ، نیتی آیوگ کے سی ای او جناب امیتابھ کانت اور اس شعبے کے ماہرین نے خطاب کیا۔ آن لائن میٹنگ میں پوری بہاری عدلیہ کے ساتھ ایک ہزار سے زیادہ لوگوں نے آن لائن میٹنگ میں شرکت کی۔ میٹنگ میں شرکاء نے سبھی کے لئے برابری پر مبنی اور مؤثر انصاف کی فراہمی کو یقینی بنانے کے لئے طور طریقوں پر بات چیت کی۔
او ڈی آر تنازعات کے حل، خاص طور پر چھوٹے اور اوسط درجے کی قدر والے معاملات کو ڈیجیٹل ٹیکنالوجی اور تنازعات کے متبادل حل کی تکنیک  ، جیسے مذاکرات ، مصالحت اور ثالثی کے ذریعے حل کرنے پر توجہ دی جاتی ہے۔
نیتی آیوگ کے سی ای او امیتابھ کانت نے اپنے خیر مقدمی خطبے میں کہا کہ یہ تاریخی میٹنگ ایک مشترکہ کوششوں کا آغاز ہے جو وبا کے بعد کی دنیا میں مؤثر اور کم خرچ ، انصاف تک رسائی کے لئے ٹیکنالوجی کے استعمال کو شروع کرنے کی ایک کوشش ہے۔ انہوں نے اس بات کا بھی ذکر کیا کہ یہ ایک ہمت افزاء پیش رفت ہے کہ کس طرح عدالتوں میں نئی ٹیکنالوجی کو اپنانے میں زبردست پیش کی ہے۔
پٹنہ ہائی کورٹ کے چیف جسٹس سنجے کارول نے اپنے خطاب میں اس بات کا اعادہ کیا کہ پٹنہ ہائی کورٹ کے تمام عہدیداروں نے اس سال مارچ سے انصاف کی فراہمی میں یکسر تبدیلی کا عزم کر رکھا ہے۔ ہمیں بہت پرانے مقدمات کے بہت بڑے التوا کا سامنا ہے، جب کہ نئے مقدمات بھی بڑھ رہے ہیں۔ اس چیلنج سے نمٹنے کے لئے ذہنیت میں زبردست تبدیلی ضرورت ہے۔ انہوں نے کہا کہ ہم ایک حل تلاش کرنے اور مؤثر اور تیز تر انصاف کو یقینی بنانے کے لئے ایک منصوبہ تلاش کرنے کی خاطر نیتی آیوگ کے ساتھ کام کریں گے۔
بھارت کے سپریم کورٹ کے جج جسٹس نوین سنہا نے اپنے خصوصی خطاب میں کہا کہ آج انصاف کا نظام جدت طرازی اور ٹیکنالوجی دونوں سے مربوط ہور ہا ہے۔ انہوں نے کہا کہ پٹنہ ہائی کورٹ ٹیکنالوجی کو مربوط کرنے میں سب سے آگے ہے۔ انہوں نے کہا کہ میری خواہش ہے کہ پٹنہ ہائی کورٹ بھارت میں آن لائن تنازع کے حل میں قیادت کرے۔
افتتاحی میٹنگ میں او ڈی آر کے ذریعے ملنے والے بہت سے امکانات کا اظہار کیا گیا۔ نیتی آیوگ کے سی ای او نے شکریہ ادا کرتے ہوئے محترم جسٹس صاحبان ، خاص طور سے جسٹس نوین سنہا کو خصوصی خطاب کے لئے شکریہ ادا کیا اور آخر میں چیف جسٹس سنجے کارول کے لئے اُن کے ترقی پسند اور دور اندیشی والے نظریات کے لئے ان کی ستائش کی۔
اس سلسلے کی اگلی میٹنگ جلد ہی منعقد کی جائے گی۔